Grekët e lashtë

Grekët e lashtë ishin popujt që banonin Greqinë në lashtësi, domethënë nga data e olimpiadës së parë (776 p.e.s.) – megjithëse disa historianë janë të prirur për të vendosur fillimin e lashtësisë greke që nga kohët e errëta (shekujt XII p.e.s. – IX p.e.s.) – deri në datën e vdekjes së Lekës së Madh (323 p.e.s.), ose deri në datën e aneksimit të Greqisë në Republikën Romake (146 p.e.s.).

Prejardhja
Proto-grekët ndoshta mbërritën në zonën e quajtur tani Greqia, në majën jugore të gadishullit ballkanik, në fund të mijëvjeçarit III p.e.s. Rendi i mërgimit në kontinentin grek gjatë mijëvjeçarit II p.e.s. duhet të rindërtohet në bazë të dialekteve greke të lashta, pasi ato u paraqitën shekuj më vonë dhe prandaj i nënshtrohen disa paqartësive. Kishte të paktën dy mërgime: e para ishte ajo e Jonëve dhe Eolëve, që rezultoi në qytetërimin mikenas të shekullit XVI p.e.s., dhe e dyta, pushtimi nga Dorët, rreth shekullit XI p.e.s., duke zhvendosur dialektet arkado-qipriot, të cilët zbritën nga periudha mikenase. Të dy mërgimet ndodhën në dy periudha të caktuara: ajo mikenase gjatë fundit të Kohës së bronzit dhe ajo dorike në rënien e epokës së bronzit.

Një hipotezë alternative është paraqitur nga gjuhëtari Vladimir Georgiev, i cili i vendos folësit proto-grekë në Greqinë veriperëndimore dhe Shqipërinë jugore nga periudha e hershme heladike (mijëvjeçari III p.e.s.), pra drejt fundit të neolitit evropian. Disa studiues, në një artikull të vitit 2012 duke përdorur metoda kompjuterike në listat Swadesh kanë arritur në një vlerësim disi më të hershëm, rreth vitit 6000 p.e.s. për ndarjen greko – shqiptare..

 Referime 

Shënimet

 Referime 

 Referime 

Kategoria:Popuj të lashtë